Jeesuse fort

Jeesuse fort (portugali keeles Forte Jesus de Mombaça) on Portugali koloniaalimpeeriumi  poolt aastatel 1593–1596 Mombasas ehitatud fort.

Fort on ülevaltvaadatuna inimese kujuline ja on nime saanud Jeesuse järgi.

Ajalugu
Fordi projekteeris Itaalia arhitekt Giovanni Battista Cairati, kes oli aastaid töötanud Portugali kuninga Filipe I heaks. Fort ehitati kohalikest korallidest kaljule Portugali sõja- ja kaubasadama kõrvale, mida fort pidi kaitsma. Varaseim teadaolev plaan on Manuel Godinho de Heredia käsikirjalises atlases aastast 1610, mis näitab ka fordi hoonete algset paigutust.Keenia rahvusmuuseumite koduleht. Inglise keeles, vaadatud 8. juulil 2025

Oli kohaliku sultani Yusuf ibn al-Hasani valduses aastatel 1631–1632 ja pärast mõnda aega formaalselt iseseisva Mombasa linna osa.

Omaani araablased piirasid forti aastatel 1696–1698 ja vallutasid selle lõpuks. Fort ehitati põhjalikult ringi, portugallaste kirik lammutati. Kaevati 23 meetri sügavune kaev, mille vesi hiljem küll merega ühenduse tõttu joogikõlbmatuks muutus. Araablased tõstsid fordi 15 meetri kõrgusi müüre veel kolm meetrit. Siiski on suur osa algsest Portugali arhitektuurist säilinud, nii et 1990. aasta restaureerimise käigus avastati ühest müürist isegi Portugali sõduri terve haud.

1728. aastal õnnestus portugallastel lühikeseks ajaks Mombasa vallutada tagasi, kuid nende valdus ei kestnud kaua. Aasta hiljem, kui emamaalt sõjalist abi ei tulnud, langes fort uuesti.

Võim Ida-Aafrikas läks pooleteiseks sajandiks Osmanite riigi kätte. Alates 1837. aastast kasutati forti kasarmualana. 

1875. aastal ründas forti aga Briti sõjavägi. Pärast suurtükiväeduelli vallutati fort ja algas Briti domineerimise ajastu Ida-Aafrikas. Keenia kuulutati 1895. aastal Briti kolooniaks. Fort muudeti vanglaks, kus hoiti küllaltki ohtlikke kurjategijaid. 1958. aastal vangla kaotati ja fordist sai rahvuspark, 1962. aastal sai fordist muuseum.

Pärast Keenia iseseisvumist 1963. aastal on fordi mitu korda restaureeritud. Kasutatud materjalid on olnud sarnased Giovanni Battista Cairati aegsete ehitusmaterjalidega – kivistunud korallid ja lubimört. Fordi vallikraav, mis algselt oli merega ühendatud, on praegu täidetud.

Tänapäeval Keenias on fort muuseum ja populaarne turismisihtkoht.

Pildid

Fort UNESCO maailmapärandis
Jeesuse fort lisati UNESCO maailmapärandi nimistusse 2011. aastal nime all "Jeesuse fort, Mombasa" (inglise keeles Fort Jesus, Mombasa). Ala suurus on 2,36 hektarit."Jeesuse fort, Mombasa". UNESCO Maailmapärandi koduleht. Inglise keeles, vaadatud 8. juulil 2025

Viited

Kirjandus
James S. Kirkman. "Fort Jesus. A Portuguese Fortress on the East African Coast". Clarendon Press. Oxford 1974. 327 lk. ISBN 9780199200351
James Kirkman. "Fort Jesus, Mombasa". 9th ed. Mombasa 1981. 30 lk

Välislingid

Kategooria:Portugali militaarehitised
Kategooria:Osmanite riigi sõjandus
Kategooria:Keenia militaarehitised
Kategooria:Keenia muuseumid
Kategooria:UNESCO maailmapärandi nimistu objektid Keenias
Kategooria:Sõjamuuseumid